Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 748/11/8802	Košice I, 15.5.2013
EEČ : 2-63-157-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, , Slovensko
sa v skúšobnej dobe, určenej uznesením prokurátora Okresnej prokuratúry XXXXX I zo dňa 14.12.2011, spisová značka 1 Pv 748/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach, na ul. Štúrovej č. 1 v Obchodnom dome Dargov v predajni Potraviny XXXXX dňa 13.12.2011 v čase o 15.05 hod. medzi regálmi vypil polovicu z fľaše 0,2 l XXXXX v hodnote 1,99 Eur, ktorú následne položil naspäť medzi tovar a odišiel k pokladni, kde zaplatil len za 0,5 l minerálku, ktorú mal v košíku, pričom za 0,2 l XXXXX nezaplatil a prešiel za pokladničnú zónu, kde bol zadržaný pracovníkom strážnej bezpečnostnej služby, čím takto svojím konaním spôsobil pre Potraviny XXXXX, ul. XXXXX č. 1, XXXXX škodu vo výške 1,99 Eur, hoci bol za obdobný skutok v predchádzajúcich dvanástich mesiacoch postihnutý Obvodným oddelením Policajného zboru Ružinov - XXXXX blokovou pokutou nezaplatenou na mieste evidenčné číslo bloku XXXXX 163126 zo dňa 26.11.2011, ktoré nadobudlo právoplatnosť dňa 26.11.2011.

Uznesením prokurátora Okresnej prokuratúry XXXXX I zo dňa 14.12.2011, spisová značka 1 Pv 748/11/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia Policajného zboru XXXXX Staré mesto, ČVS: ORP-4958/SM-KE-2011 z 13.12.2011 bolo podľa § 199 ods. 1 Trestného poriadku začaté trestné stíhanie a súčasne bolo podľa § 206 ods. 1 Trestného poriadku vznesené obvinenie XXXXX, narodenému XXXXX v Košiciach, trvale bytom Obecná č. 118/90, XXXXX okres XXXXX - okolie, za prečin krádeže podľa § 212 ods. 2 písm. f) Trestného zákona pre skutok, že v Košiciach, na ul. Štúrovej č. 1 v Obchodnom dome Dargov v predajni Potraviny XXXXX dňa 13.12.2011 v čase o 15.05 hod. medzi regálmi vypil polovicu z fľaše 0,2 l XXXXX v hodnote 1,99 Eur, ktorú následne položil naspäť medzi tovar a odišiel k pokladni, kde zaplatil len za 0,5 l minerálku, ktorú mal v košíku, pričom za 0,2 l XXXXX nezaplatil a prešiel za pokladničnú zónu, kde bol zadržaný pracovníkom strážnej bezpečnostnej služby, čím takto svojím konaním spôsobil pre Potraviny XXXXX, ul. XXXXX č. 1, XXXXX škodu vo výške 1,99 Eur, hoci bol za obdobný skutok v predchádzajúcich dvanástich mesiacoch postihnutý Obvodným oddelením Policajného zboru Ružinov - XXXXX blokovou pokutou nezaplatenou na mieste evidenčné číslo bloku XXXXX 163126 zo dňa 26.11.2011, ktoré nadobudlo právoplatnosť dňa 26.11.2011.

Po skončení skráteného vyšetrovania bolo uznesením Okresnej prokuratúry XXXXX I  č.k. 1 Pv 748/11-4 zo dňa 14.12.2011 trestné stíhanie voči obvinenému XXXXX podmienečne zastavené podľa § 216 ods. 1 písm. a), b), c) Trestného poriadku.

Uznesenie o podmienečnom zastavení trestného stíhania nadobudlo právoplatnosť dňa 20.01.2012 a skúšobná doba obvinenému uplynula dňa 20.01.2013. 

Podľa § 216 ods. 2 Trestného poriadku bola obvinenému určená skúšobná doba v trvaní 1 (jedného) roka a podľa § 216 ods. 3 Trestného poriadku bola obvinenému uložená povinnosť nahradiť poškodenej spoločnosti NORMA, s.r.o., so sídlom Terchovská 1, XXXXX, IČO: XXXXX škodu vo výške 1,99 Eur do skončenia skúšobnej doby podmienečného zastavenia trestného stíhania.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Z pokladničného dokladu, predloženého obvineným vyplýva, že obvinený škodu vo výške 1,99 Eur poškodenej spoločnosti v celom rozsahu uhradil.  
Z písomných správ Obecného úradu XXXXX a Obvodného úradu XXXXX, odboru všeobecnej vnútornej správy vyplýva, že obvinený v priebehu skúšobnej doby podmienečného zastavenia trestného stíhania viedol riadny život a nedopustil sa žiadnych priestupkov. 
Z odpisu registra trestov obvineného XXXXX vyplýva, že tento bol ešte pred vydaním uznesenia o podmienečnom zastavení trestného stíhania odsúdený trestným rozkazom Okresného súdu XXXXX sp. zn. 0T 186/2011 z 30.11.2011, právoplatným 30.11.2011, za prečin krádeže podľa    § 212 ods. 2 písm. f) Trestného zákona k podmienečnému trestu odňatia slobody vo výmere 2 mesiacov so skúšobnou dobou 1 rok, tzn. do 01.12.2012. Vzhľadom na článok I rozhodnutia prezidenta SR o amnestii z 2. januára 2013 je predmetné odsúdenie zahladené. 
V priebehu skúšobnej doby podmienečného zastavenia trestného stíhania, teda od 20.01.2012 sa obvinený XXXXX dňa 12.07.2012 dopustil ďalšieho prečinu krádeže podľa § 212 ods. 2 písm. f), ods. 3 písm. b) Trestného zákona, za ktorý bol odsúdený trestným rozkazom Okresného súdu XXXXX sp. zn. 0T 36/2012 z 13.07.2012, právoplatným 13.07.2012, k nepodmienečnému trestu odňatia slobody na 6 mesiacov v ústave na výkon trestu odňatia slobody s minimálnym stupňom stráženia. Obvinený XXXXX bol z výkonu trestu odňatia slobody podmienečne prepustený s probačným dohľadom dňa 15.11.2012 so skúšobnou dobou 2 roky a probačným dohľadom v trvaní 1 rok s obmedzením spočívajúcom v zákaze požívania alkoholických nápojov a iných návykových látok, ako aj príkaze podrobiť sa liečeniu zo závislosti od návykových látok. Aj predmetné odsúdenie obvineného je s poukazom na článok II rozhodnutia prezidenta SR o amnestii z 2. januára 2013 zahladené. 

Na základe vyššie uvedeného mám za to, že obvinený v priebehu skúšobnej doby podmienečného zastavenia trestného stíhania viedol riadny život a nahradil škodu spôsobenú trestným činom poškodenej spoločnosti, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka